กฎ กกฎ ก.ตร.ว่าด้วยการแต่งตั้งข้าราชการตำรวจพ.ศ. ๒๕๕๙ อาศัยอำนาจตามความในมาตรา๓๑ (๒) มาตรา ๓๒ มาตรา ๔๕ และมาตรา ๕๗ แห่งพระราชบัญญัติตำรวจแห่งชาติ พ.ศ. ๒๕๔๗ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๘๘/๒๕๕๗ ลงวันที่ ๑๐กรกฎาคม พ.ศ. ๒๕๕๗ คำสั่งหัวหน้าคณะรักษาความสงบแห่งชาติ ที่ ๔๔/๒๕๕๘ ลงวันที่ ๔ธันวาคม พ.ศ. ๒๕๕๘ และคำสั่งหัวหน้าคณะรักษาความสงบแห่งชาติ ที่ ๗/๒๕๕๙ ลงวันที่ ๕กุมภาพันธ์ พ.ศ. ๒๕๕๙ ประกอบกับมติ ก.ตร. ในการประชุมครั้งที่ ๗/๒๕๕๙ เมื่อวันที่๒๒ มิถุนายน พ.ศ. ๒๕๕๙ จึงออกกฎ ก.ตร. ไว้ ดังต่อไปนี้ข้อ๑[๑] กฎ ก.ตร. นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ กฎ ก.ตร. นี้ให้ใช้บังคับในการคัดเลือก การทำความตกลงกัน การให้ความเห็นชอบ และการแต่งตั้งข้าราชการตำรวจให้ดำรงตำแหน่งตั้งแต่ระดับจเรตำรวจแห่งชาติและรองผู้บัญชาการตำรวจแห่งชาติลงมาถึงผู้บังคับหมู่ข้อ๓ ให้ยกเลิกกฎ ก.ตร.ว่าด้วยหลักเกณฑ์และวิธีการแต่งตั้งและโยกย้ายข้าราชการตำรวจระดับสารวัตรถึงจเรตำรวจแห่งชาติและรองผู้บัญชาการตำรวจแห่งชาติพ.ศ. ๒๕๔๙ และกฎ ก.ตร. ว่าด้วยหลักเกณฑ์และวิธีการแต่งตั้งข้าราชการตำรวจ พ.ศ.๒๕๕๘บรรดากฎ ระเบียบ ข้อบังคับ คำสั่ง หลักเกณฑ์แนวทางปฏิบัติหรือการดำเนินการอื่นใดในส่วนที่ได้กำหนดไว้แล้วในกฎก.ตร. นี้ หรือซึ่งขัดหรือแย้งกับกฎ ก.ตร. นี้ ให้ใช้กฎ ก.ตร. นี้แทนข้อ๔ ในกฎ ก.ตร. นี้หน่วย หมายความว่า สำนักงานผู้บัญชาการตำรวจแห่งชาติและกองบัญชาการหรือเทียบเท่าที่มิได้สังกัดสำนักงานผู้บัญชาการตำรวจแห่งชาติหน่วยงาน หมายความว่ากองบัญชาการหรือเทียบเท่าในสังกัดสำนักงานผู้บัญชาการตำรวจแห่งชาติ หรือกองบังคับการหรือเทียบเท่าหรือส่วนราชการที่เรียกชื่ออย่างอื่นที่อยู่ในสังกัดของหน่วยที่มีหัวหน้าไม่ต่ำกว่าระดับรองผู้บังคับการทั้งนี้ ไม่หมายความรวมถึงกองบังคับการในกองบัญชาการหรือเทียบเท่าในสังกัดสำนักงานผู้บัญชาการตำรวจแห่งชาติภูมิภาค หมายความว่าอาณาบริเวณที่อยู่ในพื้นที่รับผิดชอบของกองบัญชาการตำรวจนครบาล หรือแต่ละตำรวจภูธรภาคหรือศูนย์ปฏิบัติการตำรวจจังหวัดชายแดนภาคใต้ตำแหน่งเฉพาะทาง หมายความว่าตำแหน่งที่มีคุณสมบัติเฉพาะสำหรับตำแหน่งในกลุ่มงานเทคนิค ตำแหน่งควบปรับระดับเพิ่ม-ลดได้ในตัวเองรวมถึงตำแหน่งอื่นตามที่สำนักงานตำรวจแห่งชาติกำหนดผู้มีอำนาจ หมายความว่า ผู้มีอำนาจคัดเลือกหรือแต่งตั้งตามมาตรา๕๓ และมาตรา ๕๔ แห่งพระราชบัญญัติตำรวจแห่งชาติ พ.ศ. ๒๕๔๗ตำแหน่งตั้งแต่ระดับจเรตำรวจแห่งชาติและรองผู้บัญชาการตำรวจแห่งชาติลงมาถึงผู้บังคับหมู่ หมายความรวมถึง ตำแหน่งเทียบเท่าที่เรียกชื่ออย่างอื่นตามที่กำหนดไว้ในกฎก.ตร.ลำดับอาวุโส ให้เป็นไปตามประกาศคณะรักษาความสงบแห่งชาติฉบับที่ ๘๙/๒๕๕๗ ลงวันที่ ๑๐ กรกฎาคม พ.ศ. ๒๕๕๗ข้อ๕ ให้สำนักงานตำรวจแห่งชาติสามารถกำหนดแนวทางปฏิบัติเกี่ยวกับการคัดเลือกหรือแต่งตั้งได้เท่าที่ไม่ขัดหรือแย้งกับกฎก.ตร. นี้หมวด ๑บททั่วไป ข้อ๖ การคัดเลือกหรือแต่งตั้งข้าราชการตำรวจให้ดำรงตำแหน่งต่างๆ ให้คำนึงถึงหน้าที่ความรับผิดชอบในการดูแลทุกข์สุขของราษฎรเป็นสำคัญโดยยึดในหลักการที่ว่าทุกพื้นที่ในราชอาณาจักรไทยจำเป็นที่ข้าราชการตำรวจมีภารกิจที่จะต้องปฏิบัติราชการทั้งสิ้นจึงให้ผู้มีอำนาจสามารถดำเนินการคัดเลือกหรือแต่งตั้งข้าราชการตำรวจไปดำรงตำแหน่งในลักษณะงานหรือพื้นที่อื่นที่ต่างจากเดิมได้เพื่อให้ข้าราชการตำรวจเกิดการเรียนรู้ การทำงานรอบด้าน หรือพื้นที่ที่หลากหลายอันจะเกิดประโยชน์ต่อทางราชการข้อ๗ ให้มีการคัดเลือกหรือแต่งตั้งข้าราชการตำรวจในทุกระดับตำแหน่งพร้อมกันปีละหนึ่งครั้งเรียกว่า วาระประจำปี โดยการคัดเลือกแต่งตั้งข้าราชการตำรวจให้ดำเนินการตามห้วงระยะเวลาของทุกปีดังนี้(๑)ตำแหน่งระดับผู้บังคับการถึงจเรตำรวจแห่งชาติและรองผู้บัญชาการตำรวจแห่งชาติให้แล้วเสร็จภายในวันที่๓๑ สิงหาคม(๒)ตำแหน่งระดับสารวัตรถึงรองผู้บังคับการให้แล้วเสร็จภายในวันที่ ๓๐ พฤศจิกายน(๓)ตำแหน่งระดับรองสารวัตรลงมาให้แล้วเสร็จภายในวันที่ ๓๑ มกราคมการแต่งตั้งนอกวาระประจำปีตามวรรคหนึ่งจะกระทำมิได้เว้นแต่เป็นกรณีที่มีเหตุผลความจำเป็น ต้องดำเนินการแต่งตั้งซึ่งไม่อาจรอวาระประจำปีได้โดยได้รับความเห็นชอบจากผู้บัญชาการตำรวจแห่งชาติก่อนการคัดเลือกหรือการแต่งตั้งที่ได้เริ่มดำเนินการแต่ไม่แล้วเสร็จภายในเวลาตามวรรคหนึ่งให้ผู้บัญชาการตำรวจแห่งชาติเสนอ ก.ตร.เพื่อขอรับความเห็นชอบให้ขยายระยะเวลาการดำเนินการ และไม่ถือว่าการดำเนินการที่ทำมาแล้วต้องเสียไปข้อ๘ ให้ข้าราชการตำรวจซึ่งดำรงตำแหน่งระดับรองผู้บังคับการลงมาแจ้งภูมิลำเนาและจังหวัดที่ครอบครัวพักอาศัยตามรูปแบบที่สำนักงานตำรวจแห่งชาติกำหนดไปยังหัวหน้าหน่วยต้นสังกัดภายในวันที่๓๑ กรกฎาคม ของทุกปีในกรณีที่ผู้ใดไม่ได้แจ้งภูมิลำเนาและจังหวัดที่ครอบครัวพักอาศัยหรือไม่ได้แจ้งเปลี่ยนแปลงสถานที่ไปจากที่ได้แจ้งไว้เดิมภายในระยะเวลาตามวรรคหนึ่งให้ถือว่าผู้นั้นมีภูมิลำเนาและจังหวัดที่ครอบครัวพักอาศัย ณ ที่อยู่ซึ่งปรากฏตามหลักฐานของทางราชการหรือตามที่อยู่ที่ได้แจ้งไว้เดิม แล้วแต่กรณีโดยไม่ประสงค์ที่จะโต้แย้งหรือเรียกร้องสิทธิจากผู้บังคับบัญชาข้อ๙ ให้สำนักงานตำรวจแห่งชาติและหน่วยจัดทำลำดับอาวุโสของข้าราชการตำรวจประกาศให้ข้าราชการตำรวจในสังกัดทราบโดยทั่วกันล่วงหน้าก่อนที่จะดำเนินการคัดเลือกหรือแต่งตั้ง ทั้งนี้ ให้ข้าราชการตำรวจที่เห็นว่าลำดับอาวุโสไม่ถูกต้องสามารถยื่นเรื่องต่อผู้มีอำนาจให้พิจารณาทบทวนได้ภายในเจ็ดวันนับแต่วันประกาศอาวุโสหากพ้นกำหนดให้ถือว่าข้าราชการตำรวจผู้นั้นไม่ประสงค์ที่จะโต้แย้งหรือเรียกร้องสิทธิจากผู้บังคับบัญชาข้อ๑๐ การนับระยะเวลาการดำรงตำแหน่งให้นับดังนี้(๑)ข้าราชการตำรวจที่ได้รับการแต่งตั้งในวาระประจำปีให้นับวาระการแต่งตั้งในปีถัดไปเป็นหนึ่งปีไม่ว่าการแต่งตั้งจะมีผลเมื่อใด(๒)ข้าราชการตำรวจที่ได้รับการแต่งตั้งนอกวาระประจำปีให้นับแบบวันชนวัน(๓)ข้าราชการตำรวจที่ได้รับการบรรจุแต่งตั้งหรือแต่งตั้งเลื่อนชั้นเป็นชั้นสัญญาบัตรครั้งแรกหากนับระยะเวลาตั้งแต่วันที่เริ่มเป็นข้าราชการตำรวจชั้นสัญญาบัตร ถึงวันที่ ๓๐กันยายน มีระยะเวลารวมแล้วไม่น้อยกว่าแปดเดือน ให้นับเป็นหนึ่งปี(๔)ข้าราชการตำรวจที่สำนักงานตำรวจแห่งชาติรับโอนมาหรือบรรจุข้าราชการประเภทอื่นกลับเข้ารับราชการเป็นข้าราชการตำรวจในระดับรองสารวัตรให้นับระยะเวลาการดำรงตำแหน่งระดับรองสารวัตรตั้งแต่วันที่ผู้นั้นเป็นข้าราชการชั้นตรีหรือระดับสามหรือประเภทวิชาการระดับปฏิบัติการหรือข้าราชการทหารชั้นสัญญาบัตรสำหรับการรับโอนมาหรือบรรจุข้าราชการประเภทอื่นกลับเข้ารับราชการเป็นข้าราชการตำรวจในระดับอื่นให้นับระยะเวลาการดำรงตำแหน่งในระดับนั้นตั้งแต่วันที่รับโอนหรือบรรจุกลับแล้วแต่กรณีข้อ๑๑ การนับจำนวนตำแหน่งว่างในแต่ละระดับตำแหน่งเพื่อนำมาคำนวณสัดส่วนจำนวนตำแหน่งในการพิจารณาเลื่อนตำแหน่งสูงขึ้นเรียงตามลำดับอาวุโสให้คำนวณจากจำนวนตำแหน่งว่างอันเกิดจากการเกษียณอายุราชการลาออก เสียชีวิต ไล่ออก ปลดออก การกำหนดตำแหน่งใหม่เป็นต้น ซึ่งเป็นตำแหน่งว่างที่มีอยู่จริง ณวันที่ผู้มีอำนาจแต่งตั้งจัดทำบัญชีข้อมูลผู้เหมาะสมเลื่อนตำแหน่งสูงขึ้นตามหมวด๓ บทที่ ๑ โดยหมายความรวมถึงจำนวนตำแหน่งว่างที่เกิดขึ้นจากการเลื่อนตำแหน่งทดแทนกันด้วยทั้งนี้ไม่ให้หมายความรวมถึงตำแหน่งเฉพาะทางการนับจำนวนตำแหน่งว่างตามวรรคหนึ่งในกรณีผู้ดำรงตำแหน่งเฉพาะทางที่ได้รับการเลื่อนตำแหน่งสูงขึ้นจนถึงระดับสูงสุดในหน่วยแล้วหากผู้นั้นได้รับการแต่งตั้งเลื่อนตำแหน่งสูงขึ้นในกลุ่มอาวุโส ตำแหน่งที่ผู้นั้นครองอยู่มิให้นำมานับเป็นตำแหน่งว่างตามวรรคหนึ่งข้อ๑๑/๑[๒] ตำแหน่งที่ปรึกษาพิเศษสำนักงานตำรวจแห่งชาติผู้ทรงคุณวุฒิพิเศษสำนักงานตำรวจแห่งชาติ และผู้ทรงคุณวุฒิสำนักงานตำรวจแห่งชาติรวมถึงตำแหน่งที่จะคัดเลือกแต่งตั้งทดแทนตำแหน่งตามข้อ๒๘/๑ (๓)มิให้นำมานับเป็นตำแหน่งว่างเพื่อนำมาคำนวณสัดส่วนจำนวนตำแหน่งในการพิจารณาเลื่อนตำแหน่งสูงขึ้นตามข้อ๑๑ข้อ๑๒ การแต่งตั้งในวาระประจำปีเดียวกันสำหรับตำแหน่งระดับใดไม่ว่าคำสั่งจะมีผลเมื่อใดให้ถือว่าผู้ได้รับการแต่งตั้งให้ดำรงตำแหน่งนั้นมีอาวุโสในกลุ่มเดียวกันข้อ๑๓ เมื่อผู้มีอำนาจมีคำสั่งแต่งตั้งแล้วให้ส่งสำเนาคำสั่งไปยังสำนักงานตำรวจแห่งชาติ (ผ่านสำนักงานกำลังพล) โดยไม่ชักช้าข้าราชการตำรวจผู้ใดเห็นว่าไม่ได้รับความเป็นธรรมจากการแต่งตั้งตามกฎก.ตร. นี้ หากประสงค์จะใช้สิทธิร้องทุกข์ตามมาตรา ๑๐๖แห่งพระราชบัญญัติตำรวจแห่งชาติ พ.ศ. ๒๕๔๗ให้ร้องทุกข์ได้ภายในสามสิบวันนับแต่วันที่ได้รับแจ้งคำสั่งข้อ๑๔ การคัดเลือกหรือแต่งตั้งที่มิได้เป็นไปตามกฎ ก.ตร. นี้ จะกระทำมิได้เว้นแต่จะได้รับความเห็นชอบจาก ก.ตร.ข้อ๑๕ ในกรณีมีข้อสงสัยหรือมีปัญหาการตีความตามกฎก.ตร. นี้ ให้เสนอ ก.ตร. พิจารณาวินิจฉัย คำวินิจฉัยของ ก.ตร. ให้เป็นที่สุดหมวด ๒หลักเกณฑ์การคัดเลือกหรือแต่งตั้งข้าราชการตำรวจ บทที่ ๑การคัดเลือกหรือแต่งตั้งเลื่อนตำแหน่งสูงขึ้น ข้อ๑๖ การคัดเลือกหรือแต่งตั้งข้าราชการตำรวจเลื่อนตำแหน่งสูงขึ้นตั้งแต่ระดับจเรตำรวจแห่งชาติและรองผู้บัญชาการตำรวจแห่งชาติลงมาถึงระดับสารวัตรให้ผู้มีอำนาจพิจารณาจากผู้ที่มีคุณสมบัติ ดังต่อไปนี้ระดับตำแหน่งยศระยะเวลาการดำรงตำแหน่งในแต่ละระดับไม่น้อยกว่าผู้ช่วย ผบ.ตร. เลื่อนเป็น จตช. และรอง ผบ.ตร.พล.ต.ท.๑ ปีผบช. เลื่อนเป็น ผู้ช่วย ผบ.ตร.พล.ต.ท.๑ ปีรอง ผบช. เลื่อนเป็น ผบช.พล.ต.ต.๑ ปีผบก. เลื่อนเป็น รอง ผบช.พล.ต.ต.๒ ปีรอง ผบก. เลื่อนเป็น ผบก.พ.ต.อ.ซึ่งได้รับอัตราเงินเดือนพ.ต.อ. (พิเศษ)๕ ปี และมีคุณสมบัติครบถ้วนตามหลักเกณฑ์การเลื่อนยศเป็น พล.ต.ต.ผกก. เลื่อนเป็น รอง ผบก.พ.ต.อ.๕ ปีรอง ผกก. เลื่อนเป็น ผกก.พ.ต.ท.๔ ปีสว. เลื่อนเป็น รอง ผกก.พ.ต.ท.๖ ปีรอง สว. เลื่อนเป็น สว.ร.ต.อ.๗ ปีในกรณีที่เป็นการเลื่อนตำแหน่งสูงขึ้นในตำแหน่งควบปรับระดับเพิ่ม- ลดได้ในตัวเองทุกกรณี ให้มีระยะเวลาการดำรงตำแหน่งเป็นไปตามระเบียบหรือหลักเกณฑ์ว่าด้วยการนั้นข้อ๑๗ ข้าราชการตำรวจที่สำนักงานตำรวจแห่งชาติรับโอนมาหรือได้รับการบรรจุและแต่งตั้งกลับเข้ารับราชการจะต้องดำรงตำแหน่งในระดับเดียวกับตำแหน่งที่ได้รับการบรรจุและแต่งตั้งเป็นระยะเวลาไม่น้อยกว่าหนึ่งปีจึงจะมีสิทธิได้รับการพิจารณาคัดเลือกหรือแต่งตั้งเลื่อนตำแหน่งสูงขึ้นได้ ทั้งนี้ ไม่ใช้บังคับกับผู้ที่ได้รับการบรรจุกลับเข้ารับราชการในกรณีดังนี้(๑)การบรรจุเฉพาะผู้ที่ออกจากราชการไปปฏิบัติงานตามมติคณะรัฐมนตรีกลับเข้ารับราชการตามมาตรา๖๓ (๒) (ก) แห่งพระราชบัญญัติตำรวจแห่งชาติ พ.ศ. ๒๕๔๗(๒)การบรรจุผู้ที่ลาออกจากราชการเพื่อไปสมัครรับเลือกตั้งกรณีต่าง ๆกลับเข้ารับราชการตามมาตรา ๖๓ (๒) (ข) แห่งพระราชบัญญัติตำรวจแห่งชาติ พ.ศ. ๒๕๔๗(๓)การให้กลับเข้ารับราชการตามมาตรา ๙๕ แห่งพระราชบัญญัติตำรวจแห่งชาติ พ.ศ. ๒๕๔๗(๔)ศาลปกครองมีคำพิพากษาถึงที่สุดสั่งเพิกถอนหรือแก้ไขคำสั่งบทที่ ๒การคัดเลือกแต่งตั้งสับเปลี่ยนหมุนเวียนในระดับตำแหน่งเท่าเดิม ข้อ๑๘ ข้าราชการตำรวจระดับรองผู้บังคับการลงมาที่จะร้องขอรับการแต่งตั้งสับเปลี่ยนหมุนเวียนในระดับตำแหน่งเท่าเดิมต้องมีคุณสมบัติ ดังต่อไปนี้(๑)มีระยะเวลาการดำรงตำแหน่งครั้งสุดท้ายไม่น้อยกว่าสองปี(๒)ดำรงตำแหน่งที่ได้รับการบรรจุแต่งตั้งเป็นข้าราชการตำรวจครั้งแรกหรือแต่งตั้งเลื่อนชั้นเป็นข้าราชการตำรวจชั้นประทวนหรือชั้นสัญญาบัตรครั้งแรกไม่น้อยกว่าสองปี(๓)ไม่อยู่ภายใต้เงื่อนไขท้ายคำสั่งบรรจุแต่งตั้งข้าราชการตำรวจครั้งแรก(๔)ไม่อยู่ระหว่างการพิจารณาปรับให้ได้รับอัตราเงินเดือนตามคุณวุฒิข้อ ๑๙ เพื่อประโยชน์แก่ทางราชการหรือมิให้เกิดความเสียหายแก่ทางราชการ ให้ผู้มีอำนาจพิจารณาคัดเลือกหรือแต่งตั้งข้าราชการตำรวจสับเปลี่ยนหมุนเวียนในระดับตำแหน่งเท่าเดิมตามความเหมาะสมข้อ๒๐ ผู้ดำรงตำแหน่งหัวหน้าสถานีตำรวจระดับผู้กำกับการเมื่อดำรงตำแหน่งเดียวติดต่อกันครบสี่ปีให้แต่งตั้งสับเปลี่ยนหมุนเวียนไปดำรงตำแหน่งอื่นทุกรายสำหรับข้าราชการตำรวจตามวรรคหนึ่งที่จะครบกำหนดระยะเวลาการดำรงตำแหน่งนอกวาระประจำปีให้ดำเนินการในวาระประจำปีถัดไปข้อ๒๑ การคัดเลือกหรือแต่งตั้งข้าราชการตำรวจที่หมดความจำเป็นในการประจำหรือหมดเหตุในการสำรองราชการให้ออกจากราชการไว้ก่อนหรือปลดออกจากราชการ หรือไล่ออก ที่ไม่ต้องตามมาตรา ๘๗ แห่งพระราชบัญญัติตำรวจแห่งชาติพ.ศ. ๒๕๔๗ ให้ดำเนินการดังนี้(๑)ให้หน่วยต้นสังกัดเดิมของข้าราชการตำรวจผู้นั้นเป็นผู้รับผิดชอบดำเนินการเว้นแต่ในกรณีที่ผู้บังคับบัญชาหัวหน้าหน่วยอื่นประสงค์รับตัวผู้นั้นไปดำรงตำแหน่งในหน่วยของตนก็ให้ทำความตกลงกัน(๒)ให้ดำเนินการในโอกาสแรกที่มีตำแหน่งในระดับเดียวกันกับตำแหน่งเดิมว่างหากตำแหน่งที่ว่างอยู่ไม่ตรงกับคุณสมบัติเฉพาะสำหรับตำแหน่งที่จะแต่งตั้งหรือไม่มีความเหมาะสมให้แต่งตั้งผู้ที่มีคุณสมบัติตรงตามคุณสมบัติเฉพาะสำหรับตำแหน่งและหรือมีความเหมาะสมไปดำรงตำแหน่งที่ว่างแล้วจึงแต่งตั้งผู้ที่รอการแต่งตั้งไปดำรงตำแหน่งแทน(๓)หากหน่วยต้นสังกัดเดิมของข้าราชการตำรวจผู้นั้นไม่มีตำแหน่งว่างรองรับและไม่มีหน่วยอื่นประสงค์จะรับตัวผู้นั้นไปดำรงตำแหน่งในสังกัดให้ผู้บัญชาการตำรวจแห่งชาติพิจารณาตำแหน่งว่างในหน่วยอื่นเพื่อใช้รองรับการแต่งตั้งได้ตามความเหมาะสมและให้หัวหน้าหน่วยที่เกี่ยวข้องดำเนินการให้เป็นไปตามนั้นข้อ๒๒ การแต่งตั้งข้าราชการตำรวจที่ได้รับอนุมัติหรืออนุญาตให้ลาศึกษาตามโครงการหากไม่มีกรณีที่ต้องดำเนินการตามกฎ ก.ตร.ว่าด้วยการสั่งให้ข้าราชการตำรวจประจำสำนักงานตำรวจแห่งชาติหรือส่วนราชการใดหรือสำรองราชการในส่วนราชการใดให้ดำเนินการแต่งตั้งข้าราชการตำรวจผู้นั้นไปดำรงตำแหน่งตามโครงการที่ได้รับอนุมัติหรืออนุญาตให้ลาศึกษาทันทีที่สามารถดำเนินการได้และผู้นั้นจะต้องดำรงตำแหน่งตามโครงการไม่น้อยกว่าสองปี จึงจะแต่งตั้งไปดำรงตำแหน่งอื่นได้ทั้งนี้หากตำแหน่งตามโครงการมีผู้ครองอยู่ ให้แต่งตั้งหรือเสนอขอแต่งตั้งผู้ครองตำแหน่งไปดำรงตำแหน่งอื่นเพื่อจะได้แต่งตั้งผู้ที่ได้รับอนุมัติหรืออนุญาตให้ลาศึกษาไปดำรงตำแหน่งแทนหมวด ๓วิธีปฏิบัติในการดำเนินการคัดเลือกหรือแต่งตั้ง บทที่ ๑การจัดทำบัญชีข้อมูลผู้เหมาะสมเลื่อนตำแหน่งสูงขึ้น ข้อ๒๓ การจัดทำบัญชีข้อมูลผู้เหมาะสมเลื่อนตำแหน่งสูงขึ้นให้ดำเนินการดังนี้(๑)ระดับผู้บังคับการถึงผู้บัญชาการให้หัวหน้าหน่วยในกองบัญชาการที่มิได้สังกัดสำนักงานผู้บัญชาการตำรวจแห่งชาติหรือหัวหน้าหน่วยงานในสังกัดสำนักงานผู้บัญชาการตำรวจแห่งชาติเป็นผู้จัดทำบัญชีข้อมูลผู้เหมาะสมเสนอไปยังผู้มีอำนาจคัดเลือก(๒)ระดับสารวัตรถึงรองผู้บังคับการในสังกัดสำนักงานผู้บัญชาการตำรวจแห่งชาติและที่มิได้สังกัดสำนักงานผู้บัญชาการตำรวจแห่งชาติให้หัวหน้าหน่วยงานเป็นผู้จัดทำบัญชีข้อมูลผู้เหมาะสมเสนอไปยังผู้มีอำนาจแต่งตั้ง(๓)ส่วนราชการอย่างอื่นนอกจาก (๑) และ (๒)ที่มีระดับต่ำกว่ากองบังคับการหรือเทียบเท่าลงมาและข้าราชการตำรวจที่ขึ้นตรงต่อหัวหน้าหน่วยให้หัวหน้าหน่วยนั้นจัดทำบัญชีข้อมูลผู้เหมาะสมเสนอไปยังผู้มีอำนาจแต่งตั้งข้อ๒๔ การพิจารณาผู้เหมาะสมที่จะได้รับการเลื่อนตำแหน่งสูงขึ้นตั้งแต่ระดับสารวัตรถึงผู้บัญชาการตามข้อ๒๓ ให้พิจารณาโดยคำนึงถึงอาวุโส ประวัติการรับราชการ ผลการปฏิบัติงาน ความประพฤติและความรู้ความสามารถประกอบกัน ทั้งนี้ให้เป็นไปตามแนวทางที่สำนักงานตำรวจแห่งชาติกำหนดบทที่ ๒วิธีดำเนินการแต่งตั้งสับเปลี่ยนหมุนเวียนในระดับตำแหน่งเท่าเดิม ข้อ๒๕ ข้าราชการตำรวจที่ประสงค์จะร้องขอรับการแต่งตั้งสับเปลี่ยนหมุนเวียนในระดับตำแหน่งเท่าเดิมให้ยื่นคำร้องขอรับการแต่งตั้งพร้อมเอกสารประกอบการพิจารณา (ถ้ามี) เสนอต่อผู้บังคับบัญชาตามลำดับชั้นและให้หัวหน้าหน่วยนั้นพิจารณามีความเห็นแล้วให้ผู้มีอำนาจที่ประสงค์จะแต่งตั้งเป็นผู้สั่งแต่งตั้งในกรณีที่มีข้าราชการตำรวจร้องขอรับการแต่งตั้งสับเปลี่ยนหมุนเวียนไปดำรงตำแหน่งในหน่วยอื่นระหว่างกันหากผู้มีอำนาจประสงค์จะแต่งตั้งให้ทำความตกลงกันแล้วให้ผู้มีอำนาจพิจารณาแต่งตั้งไปดำรงตำแหน่งที่เหมาะสมภายในหน่วยที่ร้องขอในกรณีที่ผู้มีอำนาจเห็นว่าข้าราชการตำรวจที่ร้องขอรับการแต่งตั้งมีคุณสมบัติไม่เป็นไปตามข้อ ๑๘ ให้ยุติการพิจารณาหรือหากมีเหตุผลความจำเป็นก็ให้ขอรับความเห็นชอบจากผู้บัญชาการตำรวจแห่งชาติทั้งนี้คำร้องที่ขอรับการแต่งตั้งจะใช้พิจารณาในวาระการแต่งตั้งนั้นเพียงคราวเดียวเท่านั้นข้อ๒๖ ในกรณีที่หัวหน้าหน่วยเห็นว่าจำเป็นต้องแต่งตั้งข้าราชการตำรวจระดับรองผู้บังคับการลงมาตามข้อ๑๙ ระหว่างหน่วย ผู้มีอำนาจอาจแต่งตั้งไปดำรงตำแหน่งในหน่วยที่มีที่ทำการในภูมิภาคเดียวกันหรือภูมิภาคตามภูมิลำเนาของตนเองหรือภูมิภาคที่ครอบครัวตั้งอยู่ก็ได้สำหรับการแต่งตั้งข้าราชการตำรวจที่อยู่ภายใต้เงื่อนไขท้ายคำสั่งบรรจุแต่งตั้งข้าราชการตำรวจครั้งแรกหรือดำรงตำแหน่งที่ได้รับการบรรจุแต่งตั้งเป็นข้าราชการตำรวจครั้งแรกหรือแต่งตั้งเลื่อนชั้นเป็นข้าราชการตำรวจชั้นประทวนหรือชั้นสัญญาบัตรครั้งแรกน้อยกว่าสองปีหรืออยู่ระหว่างการพิจารณาปรับให้ได้รับอัตราเงินเดือนตามคุณวุฒิให้ขอรับความเห็นชอบจากผู้บัญชาการตำรวจแห่งชาติข้อ๒๗ การแต่งตั้งสับเปลี่ยนหมุนเวียนของผู้ดำรงตำแหน่งควบปรับระดับเพิ่ม - ลด ได้ในตัวเองหากมีการกำหนดเป็นการเฉพาะก็ให้เป็นไปตามระเบียบหลักเกณฑ์ว่าด้วยการนั้นบทที่ ๓วิธีการคัดเลือกหรือแต่งตั้งของผู้มีอำนาจ ข้อ๒๘ การคัดเลือกหรือแต่งตั้งข้าราชการตำรวจเลื่อนตำแหน่งสูงขึ้นให้พิจารณาดังนี้(๑)ข้าราชการตำรวจที่จะคัดเลือกแต่งตั้งให้ดำรงตำแหน่งตั้งแต่ระดับจเรตำรวจแห่งชาติและรองผู้บัญชาการตำรวจแห่งชาติลงมาถึงระดับผู้บังคับการให้พิจารณาเรียงตามลำดับอาวุโสจำนวนร้อยละสามสิบสามของจำนวนตำแหน่งว่างในแต่ละระดับตำแหน่งในภาพรวมของสำนักงานตำรวจแห่งชาติ(๒)ข้าราชการตำรวจที่จะแต่งตั้งให้ดำรงตำแหน่งตั้งแต่ระดับรองผู้บังคับการลงมาถึงระดับสารวัตรให้พิจารณาเรียงตามลำดับอาวุโสจำนวนร้อยละสามสิบสามของจำนวนตำแหน่งว่างในแต่ละระดับตำแหน่งของหน่วยนั้นทั้งนี้ในการแต่งตั้งข้าราชการตำรวจดังกล่าว ให้ใช้บังคับกับการแต่งตั้งข้าราชการตำรวจซึ่งดำรงตำแหน่งทั่วไปที่มิใช่ตำแหน่งเฉพาะทางเว้นแต่ผู้นั้นได้ดำรงตำแหน่งระดับสูงสุดของตำแหน่งเฉพาะทางในหน่วยนั้นแล้ว(๓)ตำแหน่งว่างที่เหลือจากการพิจารณาตาม (๑) และ (๒)ให้ถือว่าผู้เหมาะสมที่จะได้รับการพิจารณาเลื่อนตำแหน่งสูงขึ้นทุกราย เป็นผู้มีสิทธิได้รับการพิจารณาโดยเท่าเทียมกันการพิจารณาเลื่อนตำแหน่งสูงขึ้นตาม(๑) (๒) และ (๓)ให้พิจารณาคัดเลือกหรือแต่งตั้งได้เฉพาะผู้ที่มีรายชื่อตามที่ปรากฏอยู่ในบัญชีข้อมูลผู้เหมาะสมเท่านั้นยกเว้นการคัดเลือกหรือแต่งตั้งให้ดำรงตำแหน่งระดับผู้ช่วยผู้บัญชาการตำรวจแห่งชาติขึ้นไปนายเวร ผู้ช่วยนายเวรหรือนายตำรวจราชสำนักประจำหรือเป็นการคัดเลือกหรือแต่งตั้งนายเวร ผู้ช่วยนายเวร หรือนายตำรวจราชสำนักประจำ เลื่อนตำแหน่งสูงขึ้นการคำนวณจำนวนตำแหน่งตาม(๑) และ (๒) ให้ถือจำนวนเต็มที่คำนวณได้เป็นสัดส่วนจำนวนตำแหน่งการพิจารณาเรียงตามลำดับอาวุโสของผู้เหมาะสมทั้งนี้มิให้ปัดเศษทศนิยมเป็นจำนวนเต็มในกรณีที่เป็นการแต่งตั้งเลื่อนตำแหน่งสูงขึ้นระดับรองผู้บังคับการลงมาข้ามหน่วยให้พิจารณาแต่งตั้งได้ไม่เกินร้อยละห้าสิบของจำนวนตำแหน่งว่างตามข้อ ๑๑ในแต่ละระดับของหน่วยผู้มีอำนาจสั่งแต่งตั้งข้อ๒๘/๑[๓] การคัดเลือกแต่งตั้งข้าราชการตำรวจดำรงตำแหน่งที่ปรึกษาพิเศษสำนักงานตำรวจแห่งชาติผู้ทรงคุณวุฒิพิเศษสำนักงานตำรวจแห่งชาติ และผู้ทรงคุณวุฒิสำนักงานตำรวจแห่งชาติ ให้เป็นไปตามหลักเกณฑ์ดังต่อไปนี้(๑)ตำแหน่งที่ปรึกษาพิเศษสำนักงานตำรวจแห่งชาติ ผู้ทรงคุณวุฒิพิเศษสำนักงานตำรวจแห่งชาติและผู้ทรงคุณวุฒิสำนักงานตำรวจแห่งชาติให้ผู้บัญชาการตำรวจแห่งชาติคัดเลือกรายชื่อจากข้าราชการตำรวจที่ดำรงตำแหน่งผู้ช่วยผู้บัญชาการตำรวจแห่งชาติรองผู้บัญชาการ และรองผู้บังคับการหรือตำแหน่งเทียบเท่า แล้วแต่กรณี(๒) การคัดเลือกข้าราชการตำรวจตาม (๑)ให้พิจารณาจากผู้ที่มีคุณสมบัติ ดังต่อไปนี้(ก)มีระยะเวลาการดำรงตำแหน่งตามข้อ ๑๖(ข)เป็นผู้ที่มีอายุตั้งแต่ห้าสิบเก้าปีบริบูรณ์ขึ้นไปและมีเวลาราชการเหลือไม่เกินหกเดือน(๓)ให้พิจารณาข้าราชการตำรวจที่จะคัดเลือกแต่งตั้งเรียงตามลำดับอาวุโสจนครบกรอบจำนวนตำแหน่งในกรณีที่มีตำแหน่งว่างเหลือจากการพิจารณาดังกล่าวผู้บัญชาการตำรวจแห่งชาติสามารถคัดเลือกรายชื่อข้าราชการตำรวจนอกจาก(๒) (ข)ที่มีคุณสมบัติครบถ้วนและมีความเหมาะสมที่จะได้รับการเลื่อนตำแหน่งสูงขึ้นให้ดำรงตำแหน่งผู้ทรงคุณวุฒิพิเศษสำนักงานตำรวจแห่งชาติและผู้ทรงคุณวุฒิสำนักงานตำรวจแห่งชาติที่ว่างนั้นและทดแทนผู้นั้นได้แต่ทั้งนี้ ต้องไม่เกินกรอบจำนวนร้อยละห้าสิบของจำนวนตำแหน่งว่างโดยมิให้ปัดเศษทศนิยมเป็นจำนวนเต็มข้าราชการตำรวจผู้ใดที่ได้รับการคัดเลือกแต่งตั้งให้ดำรงตำแหน่งผู้ทรงคุณวุฒิพิเศษสำนักงานตำรวจแห่งชาติและผู้ทรงคุณวุฒิสำนักงานตำรวจแห่งชาติตามวรรคสองเมื่อถึงวาระการแต่งตั้งประจำปีให้ผู้มีอำนาจดำเนินการคัดเลือกแต่งตั้งผู้นั้นไปดำรงตำแหน่งอื่นทุกรายโดยห้ามมิให้คัดเลือกแต่งตั้งไปดำรงตำแหน่งที่ปรึกษาพิเศษสำนักงานตำรวจแห่งชาติผู้ทรงคุณวุฒิพิเศษสำนักงานตำรวจแห่งชาติ และผู้ทรงคุณวุฒิสำนักงานตำรวจแห่งชาติเพื่อให้รองรับการคัดเลือกแต่งตั้งผู้มีคุณสมบัติตาม (๒)(๔) การคัดเลือกแต่งตั้งข้าราชการตำรวจตาม (๑) (๒) และ (๓)วรรคหนึ่ง และวรรคสอง ให้ดำเนินการแล้วเสร็จภายในเดือนเมษายนของทุกปีเว้นแต่การคัดเลือกแต่งตั้งข้าราชการตำรวจให้ดำรงตำแหน่งในคราวแรกนี้ให้ดำเนินการแล้วเสร็จภายในวันที่ ๓๑ กรกฎาคม ๒๕๖๐ หากการคัดเลือกแต่งตั้งได้เริ่มดำเนินการแต่ไม่แล้วเสร็จภายในเวลาดังกล่าวไม่ถือว่าการดำเนินการที่ทำมาแล้วต้องเสียไปข้อ ๒๙ การแต่งตั้งนายเวรและหรือผู้ช่วยนายเวรของผู้บังคับบัญชาระดับผู้ช่วยผู้บัญชาการตำรวจแห่งชาติขึ้นไปและผู้บัญชาการประจำสำนักงานผู้บัญชาการตำรวจแห่งชาติหรือจเรตำรวจไปดำรงตำแหน่งอื่นให้ผู้บัญชาการตำรวจแห่งชาติมีอำนาจพิจารณาจัดสรรตำแหน่งในหน่วยต่าง ๆเพื่อใช้รองรับการแต่งตั้งแล้วให้หน่วยที่เกี่ยวข้องแต่งตั้งไปดำรงตำแหน่งในสังกัดตามขั้นตอนของกฎหมายต่อไปโดยให้พิจารณาดังนี้(๑)กรณีผู้บังคับบัญชาเลื่อนตำแหน่งสูงขึ้นให้แต่งตั้งผู้นั้นไปดำรงตำแหน่งในหน่วยเดิมเป็นลำดับแรก หากมีตำแหน่งไม่เพียงพอรองรับการแต่งตั้งหรือกระทบกับการบริหารงานบุคคลของหน่วยเดิมให้ผู้บัญชาการตำรวจแห่งชาติพิจารณาจัดสรรตำแหน่งในหน่วยอื่นได้ตามความเหมาะสม(๒)กรณีผู้บังคับบัญชาพ้นจากราชการไม่ว่ากรณีใดให้ผู้บัญชาการตำรวจแห่งชาติพิจารณาจัดสรรตำแหน่งในหน่วยต่าง ๆ ได้ตามความเหมาะสมหมวด ๔การทำความตกลงกัน ข้อ๓๐ การทำความตกลงกันในการแต่งตั้งข้าราชการตำรวจระดับรองผู้บังคับการลงมาให้หัวหน้าหน่วยระหว่างหน่วยต้นสังกัดกับหน่วยที่ประสงค์จะแต่งตั้งข้าราชการตำรวจประสานทำความตกลงกันให้ปรากฏเป็นหลักฐานไว้ให้ไว้ ณ วันที่ ๖กรกฎาคม พ.ศ. ๒๕๕๙พลเอก ประวิตร วงษ์สุวรรณรองนายกรัฐมนตรีปฏิบัติราชการแทนนายกรัฐมนตรีประธานกรรมการข้าราชการตำรวจหมายเหตุ :-เหตุผลในการประกาศใช้กฎ ก.ตร. ฉบับนี้ คือ โดยที่หัวหน้าคณะรักษาความสงบแห่งชาติ ได้มีคำสั่งที่๔๔/๒๕๕๘ ลงวันที่ ๔ ธันวาคม ๒๕๕๘ แก้ไขมาตรา ๓๒ แห่งพระราชบัญญัติตำรวจแห่งชาติ พ.ศ.๒๕๔๗ โดยให้ ก.ตร. ออกกฎ ก.ตร.กำหนดหลักเกณฑ์และวิธีการแต่งตั้งและโยกย้ายข้าราชการตำรวจไว้ให้ชัดเจนแน่นอนเพื่อรักษาความเที่ยงธรรมในการแต่งตั้งข้าราชการตำรวจ ประกอบกับกฎ ก.ตร.ว่าด้วยหลักเกณฑ์และวิธีการแต่งตั้งข้าราชการตำรวจ พ.ศ. ๒๕๕๘ ซึ่งกำหนดให้นำกฎก.ตร. ว่าด้วยหลักเกณฑ์และวิธีการแต่งตั้งและโยกย้ายข้าราชการตำรวจระดับสารวัตรถึงจเรตำรวจแห่งชาติและรองผู้บัญชาการตำรวจแห่งชาติ พ.ศ. ๒๕๔๙ มาใช้บังคับได้ประกาศใช้มาเป็นระยะเวลานานสมควรได้รับการปรับปรุงแก้ไขให้สอดคล้องเหมาะสมกับการบริหารงานบุคคลของสำนักงานตำรวจแห่งชาติจึงจำเป็นต้องออกกฎ ก.ตร. ฉบับนี้กฎ ก.ตร.ว่าด้วยการแต่งตั้งข้าราชการตำรวจ (ฉบับที่ ๒) พ.ศ. ๒๕๕๙[๔]ข้อ ๑ กฎ ก.ตร.นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :-เหตุผลในการประกาศใช้กฎ ก.ตร. ฉบับนี้ คือโดยที่หัวหน้าคณะรักษาความสงบแห่งชาติได้มีคำสั่ง ที่ ๔๔/๒๕๕๘ ลงวันที่ ๔ ธันวาคม๒๕๕๘ แก้ไขมาตรา ๓๒ แห่งพระราชบัญญัติตำรวจแห่งชาติ พ.ศ. ๒๕๔๗ โดยให้ ก.ตร. ออกกฎก.ตร.กำหนดหลักเกณฑ์และวิธีการแต่งตั้งและโยกย้ายข้าราชการตำรวจไว้ให้ชัดเจนแน่นอนเพื่อรักษาความเที่ยงธรรมในการแต่งตั้งข้าราชการตำรวจประกอบกับได้มีการกำหนดตำแหน่งที่ปรึกษาพิเศษสำนักงานตำรวจแห่งชาติผู้ทรงคุณวุฒิพิเศษสำนักงานตำรวจแห่งชาติ และผู้ทรงคุณวุฒิสำนักงานตำรวจแห่งชาติ สมควรกำหนดหลักเกณฑ์และวิธีการแต่งตั้งเพื่อให้เหมาะสมและสอดคล้องกับการบริหารงานบุคคลของสำนักงานตำรวจแห่งชาติ จึงจำเป็นต้องออกกฎ ก.ตร. นี้ชวัลพร/ปริยานุช/จัดทำ๒๒ กรกฎาคม๒๕๕๙นุสรา/เพิ่มเติม๒ กุมภาพันธ์ ๒๕๖๐[๑] ราชกิจจานุเบกษาเล่ม ๑๓๓/ตอนที่ ๖๐ ก/หน้า ๑/๑๕ กรกฎาคม ๒๕๕๙[๒] ข้อ ๑๑/๑เพิ่มโดยกฎ ก.ตร. ว่าด้วยการแต่งตั้งข้าราชการตำรวจ (ฉบับที่ ๒) พ.ศ. ๒๕๕๙[๓] ข้อ ๒๘/๑เพิ่มโดยกฎ ก.ตร. ว่าด้วยการแต่งตั้งข้าราชการตำรวจ (ฉบับที่ ๒) พ.ศ. ๒๕๕๙[๔] ราชกิจจานุเบกษาเล่ม ๑๓๔/ตอนที่ ๓ ก/หน้า ๖/๑๐ มกราคม ๒๕๖๐